**ΔΙΑΓΩΝΙΣΜΑ Β΄ ΤΕΤΡΑΜΗΝΟΥ ΣΤΗΝ ΙΣΤΟΡΙΑ**

**ΟΜΑΔΑ Α΄**

**Να απαντήσετε σε 2 (δύο) θέματα (6 μονάδες/θέμα):**

1. Να αναλύσετε τον όρο: «Καπιταλισμός».
2. Να χαρακτηρίσετε ως Σωστή (Σ) ή Λάθος (Λ) καθεμία από τις παρακάτω προτάσεις:

**Α.** Το 1806 ο Ανώνυμος συγγραφέας του έργου Ελληνική Νομαρχία εμπνεόμενος από το όραμα του Ρήγα υποστήριξε με πάθος ότι οι Έλληνες πρέπει να αγωνιστούν μόνοι τους για την ελευθερία τους.

**Β.** Η Γ΄ Εθνοσυνέλευση εξέλεξε ως Κυβερνήτη της Ελλάδος τον Ιωάννη Καποδίστρια με θητεία επτά ετών και η Δ΄ Εθνοσυνέλευση επικύρωσε αυτές τις αποφάσεις.

**Γ.**  Οι προϋποθέσεις για την εδραίωση της ελληνικής επανάστασης ήταν σαφώς καλύτερες στον κεντρικό ελλαδικό χώρο, όπου τη δεδομένη χρονική στιγμή οι οθωμανικές δυνάμεις είχαν ενισχυθεί από το στρατό του Αλή Πασά της Ηπείρου.

**Δ.** Στον οικονομικό φιλελευθερισμό προτεραιότητα δινόταν στο κοινωνικό συμφέρον ενώ στον σοσιαλισμό το ατομικό συμφέρον του επιχειρηματία προείχε έναντι του κοινωνικού.

**Ε.** Την 1η Μαΐου 1886 μία εργατική απεργία στο Σικάγο των ΗΠΑ με αίτημα την καθιέρωση οκτάωρης εργασίας πνίγηκε στο αίμα κι έτσι η Πρωτομαγιά καθιερώθηκε ως παγκόσμια μέρα των εργατών.

**ΣΤ.** Ο Καποδίστριας με τη συνεργασία του φίλου του Γαλλοελβετού Εϋνάρδου προχώρησε στην ίδρυση χρηματιστηρίου κι εφάρμοσε μια πολιτική μεγάλων επενδύσεων και δημόσιων δαπανών για την ανάπτυξη της οικονομίας.

1. Ποια ήταν τα αίτια της σύγκρουσης Καποδίστρια-αντιπολίτευσης;
2. α). Να αναφέρετε ονομαστικά τις κοινωνικές ομάδες που είχαν σχηματιστεί στο πλαίσιο του ελληνισμού από τα μέσα του 18ου αιώνα. β). Ποιοι ήταν οι κλέφτες και οι αρματολοί;
3. Να αντιστοιχίσετε τα δεδομένα της στήλης **Α** με αυτά που ταιριάζουν στη στήλη **Β**:

 **Α**  **Β**

α. Αδαμάντιος Κοραής 1. Συνοριακή γραμμή Αμβρακικού-

β. Ρήγας Βελεστινλής Παγασητικού κόλπου

γ. Α΄Εθνοσυνέλευση 2. Σύνταγμα της Επιδαύρου

δ. Γ΄Εθνοσυνέλευση 3. Νέα Πολιτική Διοίκηση

ε. Πρωτόκολλο Ανεξαρτησίας 4. Συνοριακή γραμμή Αχελώου-

στ. Συνθήκη Κωνσταντινούπολης Σπερχειού ποταμού

 5. Προϋπόθεση ελευθερίας η παιδεία

 6. Πολιτικό σύνταγμα της Ελλάδος

**ΟΜΑΔΑ Β΄**

**Να απαντήσετε σε ένα (1) θέμα (8 μονάδες):**

1. Να αποτιμήσετε την εκπαιδευτική πολιτική του Καποδίστρια.
2. Αφού μελετήσετε την πηγή 1, προσπαθήστε να ερμηνεύσετε την κυριαρχία της ελληνικής γλώσσας στα Βαλκάνια μετά τα μέσα του 18ου αιώνα.

***Οι Έλληνες κυριαρχούν στο εμπόριο της Βαλκανικής***

Για έναν ολόκληρο αιώνα μετά το 1750, τα ελληνικά ήταν η γλώσσα του εμπορίου στα Βαλκάνια και οι βαλκάνιοι έμποροι, ανεξάρτητα από την εθνική τους προέλευση, μιλούσαν γενικά ελληνικά […]. «Έλληνας» πρώτα απ’ όλα σήμαινε πλανόδιος πωλητής ή έμπορος και μ’ αυτή την έννοια ακόμα και ένας Εβραίος μπορούσε να είναι «Έλληνας».

**T. Stoianovich, «Ο κατακτητής ορθόδοξος βαλκάνιος έμπορος», Σπ. Ασδραχάς (επιμ.), Η οικονομική δομή των βαλκανικών χωρών, Μέλισσα, Αθήνα 1979, σ. 318.**

1. Αξιοποιώντας τις ιστορικές σας γνώσεις και με βάση τον παρακάτω χάρτη να παρουσιάσετε αναλυτικά τη διπλωματική επιτυχία του Καποδίστρια αναφορικά με τα σύνορα του νέου ελληνικού κράτους.



1. Να μελετήσετε το παράθεμα και την εικόνα, που ακολουθούν. Ποιοι παράγοντες οδήγησαν στην εμφάνιση και ανάπτυξη του συνδικαλισμού των εργαζομένων; Εκτός από τη διεκδικητική, ποιες άλλες διαστάσεις είχε το εργατικό κίνημα;



***Το εργατικό κίνημα ως τρόπος ζωής***

 Το εργατικό κίνημα ήταν οργάνωση αυτοάμυνας, διαμαρτυρίας, επανάστασης. Αλλά για τους φτωχούς εργαζομένους ήταν κάτι περισσότερο από όργανο πάλης: ήταν επίσης και τρόπος ζωής. […] Ο τρόπος ζωής που οι ίδιοι σφυρηλατούσαν για τον εαυτό τους –ζωή συλλογική, μαχητική, ιδεαλιστική και απομονωμένη– προΰπέθετε το κίνημα, γιατί ο αγώνας ήταν η πεμπτουσία της. Με τη σειρά του το κίνημα τής έδινε συνοχή και λόγο ύπαρξης.

**E.J. Hobsbawm, Η εποχή των επαναστάσεων, μτφρ. Μ. Οικονομοπούλου, ΜΙΕΤ, Αθήνα 1990, σ. 279.**